McDonnell Douglas F-4 Phantom II

McDonnell Douglas F-4 Phantom II je americké dvojmiestne, nadzvukové stíhacie lietadlo dlhého doletu schopné prevádzky za každého počasia. Bolo pôvodne navrhnuté ako palubné stíhacie lietadlo vyzbrojené iba riadenými strelami, pretože v čase jeho vzniku sa počítalo s tým, že sa vzdušné súboje budú odohrávať iba na väčšie vzdialenosti a palubný kanón tak nebude potrebný. Phantom sa však osvedčil aj pri útokoch na pozemné ciele, či ako prieskumné lietadlo a prvok rádioelektronického boja. V roku 1973 sa izraelské Phantomy úspešne zúčastnili jomkipurskej vojny.

F-4 Phantom II je tiež zrejme najznámejšie lietadlo vietnamskej vojny, kde bolo prvýkrát bojovo nasadené v roku 1964. Vďaka poznatkom z vojny vo Vietname bol na verziu F-4E namontovaný kanón M61 Vulcan; toto lietadlo tiež dostalo silnejšie motory a novší radar.

V americkom letectve boli počas 70. rokov nahradzované strojmi F-15 Eagle, námorníctvo ich nahradzovalo strojmi F-14 Tomcat, mnoho strojov však naďalej slúžilo na amerických základniach v Európe. Phantom bol tiež jedným z najdôležitejších lietadiel NATO, kde slúžil napríklad v Nemecku, Španielsku, Grécku, Turecku i vo Veľkej Británii, kde dostali motory Rolls-Royce Spey s vyšším výkonom. Medzi ďalších používateľov patrí Austrália, Egypt, Grécko, Irán, Japonsko, Južná Kórea. Výroba lietadiel F-4 Phantom II skončila v roku 1981.

V USA Phantomy slúžia už len u Národnej leteckej gardy, ale modernizované verzie vo vzdušných silách niektorých krajín (Japonsko, Izrael, Turecko) a majú slúžiť ešte dlho po roku 2000.

 Exponáty na území Slovenska 
Bývalý F-4F Phantom II nemeckých vzdušných síl, vystavený v Múzeu letectva Košice (pobočke Slovenského technického múzea v Košiciach). Slúžil v jednej z letiek využívajúcich danú verziu (boli medzi nimi napr. Jagdgeschwader 71 "Richthofen" a Jagdgeschwader 74 "Mölders"). Ešte v decembri 2003 bol nasadený v leteckom výcvikovom centre Rheine/Osnabruck. Stroj bol v roku 2004 vyradený zo služby v nemeckých vzdušných silách a darovaný Múzeu letectva v Košiciach.  F-4F Phantom II spomenutý v prehľade inventáru Múzea letectva v KošiciachMúzeum letectva v Košiciach (neoficiálna stránka). Citované: 11. August 2012.
Poloha exponátu F-4F Phantom II v rámci výstavnej plochy Múzea letectva v Košiciach Múzeum letectva v Košiciach (neoficiálna stránka). Citované: 10. August 2012. Fotografia F-4 Phantom II v Múzeu letectva Košice  Článok o Múzeu letectva Košice zo stránky http://www.euro-t-guide.com/ (anglicky) . Citované: 10. August 2012. Článok z denníka Korzár, v ktorom je F-4 Phantom II spomenutý ako jedem z exponátov Múzeum letectva STM Košice otvorí v nedeľu po zimnej prestávke svoje brány. Citované: 10. August 2012. Popis inventáru Múzea letectva v Košiciach  Domovská stránka Slovenského technického múzea. Citované: 10. August 2012.

 Špecifikácie (F-4E) 

 Technické údaje 
 Posádka: 2 (pilot, zbraňový operátor)
 Dĺžka: 19,20 m
 Rozpätie: 11,70 m
 Výška: 5,00 m
 Plocha krídel: 49,20 m²
 Hmotnosť prázdneho lietadla: 13 770 kg
 Vzletová hmotnosť: 18 825 kg
 Maximálna vzletová hmotnosť: 29 965 kg
 Pohonná jednotka: 2 × prúdový motor General Electric J79-GE-17 s axiálnym kompresorom, každý s ťahom 79,40 kN
 Zásoba paliva: 7 549 l vo vnútorných palivových nádržiach, 12 627 l v troch vonkajších prídavných palivových nádržiach

 Výkony 
 Maximálna rýchlosť: 2 390 km/h (vo výške 12 190 m; Mach 2,2)
 Cestovná rýchlosť: 940 km/h
 Akčný rádius: 680 km
 Maximálny dolet: 2 600 km s 3 vonkajšími prídavnými palivovými nádržami
 Dostup: 18 300 m
 Počiatočná stúpavosť: 210 m/s
 Plošné zaťaženie: 383 kg/m²
 Dĺžka štartu: 1 370 m
 Dĺžka pristátia: 1 120 m

 Výzbroj 
 1× šesťhlavňový rotačný kanón M61A1 Vulcan kalibru 20 mm so zásobou 640 nábojov
 až do 8 480 kg výzbroje na deviatich závesníkoch
 4× riadená strela AIM-7 Sparrow na trupe plus 4× riadená strela AIM-9 Sidewinder na pylónoch pod krídlami; vylepšené grécke F-4E a nemecké F-4F ICE prepravujú strely AIM-120 AMRAAM, japonské F-4EJ Kai prepravujú strely AAM-3, grécke F-4E budú vyzbrojené strelami IRIS-T. Iránske F-4 sú zrejme schopné niesť ruskú a čínsku výzbroj.

 Referencie 

 Iné projekty 

 Zdroj 

Kategória:Stíhacie lietadlá USA
Kategória:Palubné lietadlá USA
Kategória:Lietadlá McDonnell Douglas
Kategória:Lietadlá McDonnell
Kategória:Stíhacie lietadlá 50., 60. a 70. rokov